कार और ट्रक भिड़ंत में दो घायल, एक गंभीर
खंडवा | इंदौर में हुए शादी समारोह से लौट रहा परिवार हादसे का शिकार हो गया। तेज गति से जा रहे ट्रक ने उनकी कार को टक्कर मार दी, जिससे उसमें सवार दो लोग घायल हो गए। जबकि एक गंभीर को इंदौर रैफर किया गया।
घटना रविवार रात 2.30 बजे की है। पुलिस के मुताबिक देशगांव से एक किमी दूरी पर पुलिया के पास हादसा हुआ। जिला अस्पताल में भर्ती धर्मेंद्र पिता दरियावसिंह (42) निवासी कुसुंबिया ने बताया वे नेपाल उर्फ बबलू सिंह पिता धनसिंह (24) निवासी मिटावल (खरगोन), महिपालसिंह पिता लालसिंह (22) निवासी कुंडिया व जसवंत सिंह (50) निवासी डाभी रविवार इंदौर में हुए शादी समारोह से लौट रहे थे। रात 2.30 बजे खंडवा की ओर से आ रहे ट्रक ने कार को सामने से टक्कर मार दी। देर रात हुई घटना में देशगांव पुलिस ने सोमवार शाम तक कोई कायमी नहीं की। जबकि महिपालसिंह को गंभीर अवस्था में जिला अस्पताल से इंदौर रैफर किया।
hin_Deva hin_Deva hin_Deva